CELEX: 62016CN0630
Language: sk
Date: 2016-12-07 00:00:00
Title: Vec C-630/16: Návrh na začatie prejudiciálneho konania, ktorý podal Helsingin hallinto-oikeus (Fínsko) 7. decembra 2016 – Anstar Oy

27.2.2017   
            
            
               SK
            
            
               Úradný vestník Európskej únie
            
            
               C 63/17
            
         Návrh na začatie prejudiciálneho konania, ktorý podal Helsingin hallinto-oikeus (Fínsko) 7. decembra 2016 – Anstar Oy
   (Vec C-630/16)
   (2017/C 063/24)
   Jazyk konania: fínčina
   
      Vnútroštátny súd, ktorý podal návrh na začatie prejudiciálneho konania
   
   Helsingin hallinto-oikeus
   
      Účastníci konania pred vnútroštátnym súdom
   
   
      Žalobkyňa: Anstar Oy
   
      Ďalší účastník konania: Turvallisuus- ja kemikaalivirasto (Tukes)
   
      Prejudiciálne otázky
   
   
               1.
            
            
               Treba poverenie M/120 a harmonizovanú normu EN 1090-1 (:2009+A1:2011), ktorá bola vypracovaná na základe neho, vykladať v tom zmysle, že výrobky, ktoré sú uvedené v prvom až štvrtom bode rozhodnutia Úradu, určené na upevnenie v betóne pred jeho zatvrdnutím (závesné systémy, ktoré sa používajú na pripevnenie prvkov plášťa a prichytenie muriva k rámovej konštrukcii budov, určité kotevné skrutky, kotevné platničky, normalizované oceľové súčasti, zavetrovacie systémy, pätky stĺpov a stien, ako aj balkónové pripojovacie prvky) nepatria do ich pôsobnosti?
            
         
               2.
            
            
               Bránia nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS, poverenia Komisie spomenuté v tomto prípade alebo právo Únie z iného hľadiska výkladu, ktorý uskutočnil Úrad a podľa ktorého uvedené výrobky nespadajú do pôsobnosti poverenia M/120 a normy EN 1090-1?